# عام اسکول میں منتقل ہونے کے لئے تجاویز

1. نئے اسکول کا دورہ کریں تاکہ آپ کا بچہ اس سے آشنا ہوسکے۔ اسکول آنے اور جانے کے سفر کی پریکٹس کریں۔
2. اگر آپ کا اپنے بچے کو اسکول کے بعد لینے کا منصوبہ ہے تو ایک مخصوص وقت اور جگہ طے کرلیں۔ اگر آپ کو ضرورت ہو تو کچھ اسکولوں کی جانب سے اسکول کے بعد کی دیکھ بھال کی پیشکش کی جاتی ہے۔
3. معلوماتی نشستوں میں شرکت کریں اور اپنے بچے کی حوصلہ افزائی کریں کہ وہ تعارفی (orientation) سرگرمیوں میں حصہ لے۔
4. چیک کریں ہوسکتا ہے کہ اسکول میں کثیرالثقافتی تعلیمی مددگار شخص (Multicultural Educational Aide – MEA) دستیاب ہو جو آپ کی کمیونٹی زبان بول سکتا ہو۔
5. ضرورت ہونے پر زبانی ترجمے کی مفت خدمات کے لئے اپنے بچے کے اسکول سے رابطہ کریں۔ یہ مخصوص سرگرمیوں کے لئے دستیاب ہوتی ہیں۔
6. اسکول کو اپنی رابطہ معلومات فراہم کریں تاکہ ضرورت پڑنے پر آپ سے رابطہ کیا جاسکے۔ اسکول کا رابطہ نمبر اپنے پاس رکھیں۔
7. ٹائم ٹیبل کی ایک نقل حاصل کریں تاکہ آپ کو معلوم ہوکہ آپ کے بچے کی کون سی کلاسیں ہیں۔ اپنے بچے کے غیرحاضر یا لیٹ ہونے کی صورت میں اسکول کو آگاہ کریں۔
8. اگر آپ کے بچے کو کوئی طبی مسائل لاحق ہيں یا اس کی کوئی خصوصی ضروریات ہيں تو اسکول کو اس بارے میں آگاہ کریں۔ کسی قسم کی تشویشات ہونے کی صورت ميں اسکول سے بات کریں۔
9. اسکول شروع ہونے سے پہلے، اپنے بچے کا اسکول یونیفارم خرید لیں۔ کچھ اسکول سیکنڈ ہینڈ یونیفارم بھی فروخت کرتے ہیں۔
10. مطلوبہ کتابیں اور اسٹیشنری لے لیں – اسکول کو لسٹ کا پوچھیں اور یہ کہ انہیں کس طرح آرڈر کیا جائے۔
11. اپنے بچے کی تمام چیزوں پر اس کا نام لکھیں جیسے کپڑے اور اور سامان۔
12. ہوسکتا ہے کہ اسکول کی جانب سے طلباء کو ایک لیپ ٹاپ یا آئی پیڈ لینے کا کہا جائے۔ اپنے اسکول سے معلوم کریں کہ آپ کے بچے کو کونسی قسم درکار ہوگی۔
13. صحتمند خوراک پیک کرکے دیں۔ پتہ کریں کہ آیا اسکول میں کوئی کینٹین ہے۔
14. ہوم ورک کلبز یا اسکول سے باہر دیگر سرگرمیوں میں حصہ لینے کے لئے اپنے بچے کی حوصلہ افزائی کریں۔
15. اگر مالی مدد درکار ہو تو اسکول کے اخراجات پورے کرنے کے لئے اپنے بچے کے اسکول سے رابطہ کریں۔

مزید معلومات کے لئے **www.education.vic.gov.au/parents/going-to-school** پر جائیں